„**Oznámenie o vyhlásení verejného obstarávania nadlimitnej reverznej jednoobálkovej verejnej súťaže na zákazku – CT prístroje pre potreby nemocníc v zriaďovateľskej pôsobnosti verejného sektora**“.

Opis obstarávania: Počítačové tomografy (CT) rozdelené do 5 výkonnostných kategórií pre potreby nemocníc v zriaďovateľskej pôsobnosti verejného sektora.

Viac je opísané **v súťažných podkladoch** – <https://josephine.proebiz.com/> alebo <https://www.uvo.gov.sk/vyhladavanie-dokumentov/detail/706975>

Oznámenie bolo zverejnené vo vestníku 165/2016 pod číslom: 12462–MST zo dňa: 25.8.2016.

Dobrý deň,

prijal som žiadosť o vysvetlenie súťažných podkladov e- mailom dňa 12.9.2016 od záujemcu.

OTÁZKA č. 1:

v časti 3. Podmienky účasti uchádzačov týkajúce sa technickej alebo odbornej spôsobilosti a doklady na ich preukázanie podľa §34 zákona o VO, požadujete predloženie zoznamu dodávok tovaru rovnakého alebo podobného charakteru ako je predmet zákazky za predchádzajúce tri roky. Nikde v tejto časti nie je uvedené, či je možné na preukázanie technickej alebo odbornej spôsobilosti využiť aj technickú alebo odbornú spôsobilosť inej osoby. Je to možné?

ODPOVEĎ k otázke č. 1:

**V časti 4. Spoločné ustanovenia bod 4.3. verejný obstarávateľ uvádza postup v prípade ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby citujem:**

„**Ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, uchádzač predloží samostatný JED aj za túto osobu, podpísaný osobou/osobami oprávnenou/oprávnenými konať v mene tejto osoby (vypĺňajú sa tieto časti JED – u: Časť I., Časť II. – A a B a Časť III.)**“**.**

**Odpoveď na Vašu otázku teda je že áno je možné na preukázanie technickej alebo odbornej spôsobilosti využiť aj technickú alebo odbornú spôsobilosť inej osoby.**

Dobrý deň,

prijal som žiadosť o vysvetlenie súťažných podkladov e- mailom dňa 13.9.2016 od záujemcu.

**Časť B.1**

**Opis predmetu zákazky**

**Opis predmetu zákazky časť 1 : CT prístroje 1. kategórie**

#### III. Špecifikácie post-processingovej konzoly

**1.V tejto časti** (bod 2.) verejný obstarávateľ uvádza, že požaduje softvér „automatické vylúčenie kalcifikácie a stentov (ak software nie je zakomponovaný D52 priamo v exam pláne akvizičnej konzoly s automatickou tvorbou originálneho objemu z raw dat).

Dovoľujeme si verejného obstarávateľa požiadať o vysvetlenie čo má na mysli pod pojmom D52?

**Odpoveď:**

Jedná sa o preklep. Pojem „D52“ mal znamenať „do“.

**2. V tejto časti** (bod 5.) verejný obstarávateľ uvádza, že požaduje softvér pre vyšetrenie virtuálnej kolonoskopie.

Keďže tento softvér má viacero fukcionalít, dovoľujeme si verejného obstarávateľa požiadať o vysvetlenie, či má byť umožnený aj 2D a 3D pohľad, čo je požadovaný 3RD endoskopický pohľad, a či je požadovaná možnosť zobrazenia 3D endoskopického pohľadu a 2D pohľadu vedľa seba súčasne na 2 monitoroch.

**Odpoveď:**

Áno, má byť umožnený 2D aj 3D pohľad aj orientačný prehľad celým hrubým črevom. Nepožadujeme aby boli 2D a 3D pohľady zobrazené súčasne vedľa seba na 2 monitoroch.

**Opis predmetu zákazky časť 2 : CT prístroje 2. kategórie**

#### III. Špecifikácie post-processingovej konzoly

**1. V tejto časti** (bod 2.) verejný obstarávateľ uvádza, že požaduje softvér „automatické vylúčenie kalcifikácie a stentov (ak software nie je zakomponovaný D52 priamo v exam pláne akvizičnej konzoly s automatickou tvorbou originálneho objemu z raw dat).

Dovoľujeme si verejného obstarávateľa požiadať o vysvetlenie čo má na mysli pod pojmom D52?

**Odpoveď:**

Jedná sa o preklep. Pojem „D52“ mal znamenať „do“.

**2. V tejto časti** (bod 5.) verejný obstarávateľ uvádza, že požaduje softvér pre vyšetrenie virtuálnej kolonoskopie. Keďže tento softvér má viacero fukcionalít, žiadame o vysvetlenie, či má byť umožnený aj 2D a 3D pohľad, čo je požadovaný 3RD endoskopický pohľad, a či je požadovaná možnosť zobrazenia 3D endoskopického pohľadu a 2D pohľadu vedľa seba súčasne na 2 monitoroch.

**Odpoveď:**

Áno, má byť umožnený 2D aj 3D pohľad aj orientačný prehľad celým hrubým črevom. Nepožadujeme aby boli 2D a 3D pohľady zobrazené súčasne vedľa seba na 2 monitoroch.

**Opis predmetu zákazky časť 3 : CT prístroje 3. Kategórie**

#### III. Špecifikácie post-processingovej konzoly

**1.V tejto časti** (bod 2.) verejný obstarávateľ uvádza, že požaduje softvér „automatické vylúčenie kalcifikácie a stentov (ak software nie je zakomponovaný D52 priamo v exam pláne akvizičnej konzoly s automatickou tvorbou originálneho objemu z raw dat).

Dovoľujeme si verejného obstarávateľa požiadať o vysvetlenie čo má na mysli pod pojmom D52?

**Odpoveď:**

Jedná sa o preklep. Pojem „D52“ mal znamenať „do“.

**2. V tejto časti** (bod 3.) verejný obstarávateľ uvádza, že požaduje softvérové vybavenie pre vyšetrenie perfúzie mozgu s minimálnymi možnosťami.

Podotýkame, že pre perfúziu mozgu je potrebný rozsah približne 14 cm, na to je ale potrebný špeciálny hardvér. Dovoľujeme si verejného obstarávateľa požiadať o odpoveď v akom rozsahu požaduje prevedenie perfúzie?

**Odpoveď:**

Požadujeme rozsah perfúzie adekvátny hardvéru daného prístroja, podľa minimálnych technických parametrov určených v špecifikácií.

Žiadame o vysvetlenie, čo znamená pomenovanie „ortopedický softvér“ a aké konkrétne funkcie má tento softvér spĺňať.

**Odpoveď:**

Jedná sa o softvérové riešenie umožňujúce vysokošpecializované ortopedické vyšetrenia, umožňujúce možnosti merania uhlov a hodnotenie denzít.

**3. V tejto časti** (bod 9.) verejný obstarávateľ uvádza, že požaduje software pre fluoroskopiu.

Dovoľujeme si verejného obstarávateľa požiadať o vysvetlenie, prečo sa žiada softvér pre fluoroskopiu, keď verejný obstarávateľ nevyžaduje hardvér (iba softvér) pre vykonávanie fluoroskopie na CT. Ak sa bude vyžadovať aj hardvér, žiadame zadefinovať, či bude požadované prevedenie s 2 diagnostickými monitormi, alebo len s jedným, a či je na fluoroskopiu požadovaná 3D alebo len 2D navigácia. Taktiež žiadame zadefinovať či sa požaduje bezdrôtový ovládač na kontrolu pohybu stola pri fluoroskopii. Požaduje sa aj softvér pre potlačenie metalických artefaktov pri aplikácii intervenčných nástrojov (ihiel). Požaduje sa pri fluoroskopii softvér pre zníženie radiačnej záťaže na ruky intervenčného rádiológa počas zákroku?

**Odpoveď:**

Áno, požadujeme aj hardvér na vykonanie fluoroskopie na CT prístroji. Nemáme preferencie na počtové preferencie monitorov. Minimálna požiadavka je jeden monitor. Požadujeme minimálne 2D navigáciu. Nemáme preferenciu či ovládač bude bezdrôtový, alebo na konzole. Nie, nepožadujeme softvér na zníženie radiácie, ani dedikovaný softvér na potlačenie metalických artefaktov.

**Opis predmetu zákazky časť 4 : CT prístroje 4. kategórie**

#### I. Technické špecifikácie CT prístroja

**1.V tejto časti** verejný obstarávateľ uvádza, že požaduje:

|  |  |
| --- | --- |
| Najkratší skenovací čas pre všeobecnú  diagnostiku, neuvádzať rotačný čas pre menšie a kardio akvizíciu alebo parciálne akvizičné časy s/360°  časy | lebo rovné  0,4 |

pričom v kategórii číslo 5 sa požaduje pre ten istý parameter hodnota menšia alebo rovná 0,28.

Jedná sa o identické vyšetrenie srdca, kde najkratší skenovací čas má priamy dosah na kvalitu a realizovateľnosť vyšetrenia. Žiadame o vysvetlenie, prečo táto minimálna hodnota parametra nie je identická pre obe kategórie.

**Odpoveď:**

Prístroje v skupine 5 predstavajú top-end prístroje najvyšších parametrov špecializované na kardio-ústavy. Je preto logické, že hodnota parametra „kardio akvizícia“ je nastavená prísnejšie ako v prípade CT prístrojov 4. kategórie.

**Opis predmetu zákazky časť 4 : CT prístroje 4. kategórie**

#### III. Špecifikácie post-processingovej konzoly

**1.V tejto časti** (bod 1.) verejný obstarávateľ uvádza, že požaduje:

|  |
| --- |
| 1. Softwarové vybavenie pre vyšetrenie srdca s min. požiadavkami: |
| * komplexné kardiovaskulárne hodnotenie v jednej aplikácii * automatického odstránenia štruktúr kostného skeletu v oblasti srdca * automatická izolácia srdca pomocou techniky Volume Rendered Technique (VRT) * automatickú segmentáciu koronárneho stromu a presné nástroje na meranie stenózy * komplexná analýza myokardu s automatickým zakreslením obrysov epikardu a endokardu definícia veľkosti infarktu * určenie Agaston skóre, kalciového plaku * pracuje v móde prospektívnom pre vyhodnocovanie koronárnych artérií * vrátane potrebného softwarového dovybavenia akvizičnej stanice |

V rámci tohto bodu požaduje verejný obstarávateľ komplexné vyšetrenie srdca, pričom CT kardio vyšetrenie pozostáva aj z perfúzie pomocou vyšetrenia s kontrastnou látkou a patrí to ku komplexnému vyšetreniu srdca.

Dovoľujeme si verejného obstarávateľa požiadať o vysvetlenie, prečo táto funkcionalita nie je požadovaná.

**Odpoveď:**

Áno, funkcionalita vyšetrenia srdca s kontrastnou látkou je požadovaná súčasť tohoto softvérového balíka.

**2. V tejto časti** (bod 3.) verejný obstarávateľ uvádza, že požaduje softvérové vybavenie pre vyšetrenie perfúzie mozgu s minimálnymi možnosťami.

Podotýkame, že pre perfúziu mozgu je potrebný rozsah približne 14 cm, na to je ale potrebný špeciálny hardvér. Dovoľujeme si verejného obstarávateľa požiadať o odpoveď v akom rozsahu požaduje prevedenie perfúzie?

**Odpoveď:**

Požadujeme rozsah perfúzie adekvátny hardvéru daného prístroja, podľa minimálnych technických parametrov určených v špecifikácií.

Žiadame o vysvetlenie, čo znamená pomenovanie „ortopedický softvér“ a aké konkrétne funkcie má tento softvér spĺňať.

**Odpoveď:**

Jedná sa o softvérové riešenie umožňujúce vysokošpecializované ortopedické vyšetrenia, umožňujúce možnosti merania uhlov a hodnotenie denzít.

**3. V tejto časti** (bod 2.) verejný obstarávateľ uvádza, že požaduje softvér automatické vylúčenie kalcifikácie a stentov (ak software nie je zakomponovaný D52 priamo v exam pláne akvizičnej konzoly s automatickou tvorbou originálneho objemu z raw dat).

Dovoľujeme si verejného obstarávateľa požiadať o vysvetlenie čo má na mysli pod pojmom D52?

**Odpoveď:**

Jedná sa o preklep. Pojem „D52“ mal znamenať „do“.

**4.** **V tejto časti** (bod 10.) verejný obstarávateľ uvádza, že požaduje dual energy software.

Dovoľujeme si verejného obstarávateľa požiadať o vysvetlenie čo má na mysli pod pojmom dual energy software a aké konkrétne diagnostické možnosti má ponúkať. Existuje totiž niekoľko dual energy softvérových aplikácií na rôzne diagnózy/orgány.

**Odpoveď:**

Nemáme preferenciu či sa jedná o dual energy systém s jedným alebo dvoma zdrojmi žiarenia. Softvérový balík by mal byt schopný pokrývaťˇ diagnostické možnosti adekvátne prístroju tejto kategórie.

**5. V tejto časti** verejný obstarávateľ uvádza, že požaduje ortopedický softvér.

Dovoľujeme si verejného obstarávateľa požiadať o vysvetlenie, čo má na mysli pod pojmom ortopedický softvér“ a aké konkrétne funkcie má tento softvér spĺňať.

**Odpoveď:**

Jedná sa o softvérové riešenie umožňujúce vysokošpecializované ortopedické vyšetrenia, umožňujúce možnosti merania uhlov a hodnotenie denzít.

**6. V tejto časti** verejný obstarávateľ uvádza, že požaduje softvér pre fluoroskopiu.

Dovoľujeme si verejného obstarávateľa požiadať o vysvetlenie, prečo sa žiada softvér pre fluoroskopiu, keď verejný obstarávateľ nevyžaduje hardvér (iba softvér) pre vykonávanie fluoroskopie na CT. Ak sa bude vyžadovať aj hardvér, žiadame zadefinovať, či bude požadované prevedenie s 2 diagnostickými monitormi, alebo len s jedným, a či je na fluoroskopiu požadovaná 3D alebo len 2D navigácia. Taktiež žiadame zadefinovať či sa požaduje bezdrôtový ovládač na kontrolu pohybu stola pri fluoroskopii. Požaduje sa aj softvér pre potlačenie metalických artefaktov pri aplikácii intervečných nástrojov (ihiel). Požaduje sa pri fluoroskopii softvér pre zníženie radiačnej záťaže na ruky intervenčného rádiologa počas zákroku?

**Odpoveď:**

Áno, požadujeme aj hardvér na vykonanie fluoroskopie na CT prístroji. Nemáme preferencie na počtové preferencie monitorov. Minimálna požiadavka je jeden monitor. Požadujeme minimálne 2D navigáciu. Nemáme preferenciu či ovládač bude bezdrôtový, alebo na konzole. Nie, nepožadujeme softvér na zníženie radiácie, ani dedikovaný softvér na potlačenie metalických artefaktov.

**Opis predmetu zákazky časť 5 : CT prístroje 5. kategórie**

#### III. Špecifikácie post-processingovej konzoly

1.V tejto časti (bod 1.) verejný obstarávateľ požaduje:

|  |
| --- |
| 1. Softwarové vybavenie pre vyšetrenie srdca s min požiadavkami: |
| * komplexné kardiovaskulárne hodnotenie v jednej aplikácii * automatického odstránenia štruktúr kostného skeletu v oblasti srdca * automatická izolácia srdca pomocou techniky Volume Rendered Technique (VRT) * automatickú segmentáciu koronárneho stromu a presné nástroje na meranie stenózy * komplexná analýza myokardu s automatickým zakreslením obrysov epikardu a endokardu definícia veľkosti infarktu * určenie Agaston skóre, kalciového plaku * pracuje v móde prospektívnom pre vyhodnocovanie koronárnych artérií * vrátane potrebného softwarového dovybavenia akvizičnej stanice |

V rámci tohto bodu požadujete komplexné vyšetrenie srdca, pričom CT kardio vyšetrenie pozostáva aj z perfúzie pomocou vyšetrenia s kontrastnou látkou, a patrí to ku komplexnému vyšetreniu srdca.

Dovoľujeme si verejného obstarávateľa požiadať o vysvetlenie, prečo táto funkcionalita nie je požadovaná.

**Odpoveď:**

Áno, funkcionalita vyšetrenia srdca s konstrastnou látkou je požadovaná súčasť tohoto softvérového balíka.

**2. V tejto časti** (bod 3.) verejný obstarávateľ uvádza, že požaduje softvérové vybavenie pre vyšetrenie perfúzie mozgu s minimálnymi možnosťami.

Podotýkame, že pre perfúziu mozgu je potrebný rozsah približne 14 cm, na to je ale potrebný špeciálny hardvér. Dovoľujeme si verejného obstarávateľa požiadať o odpoveď v akom rozsahu požaduje prevedenie perfúzie?

**Odpoveď:**

Požadujeme rozsah perfúzie adekvátny hardvéru daného prístroja, podľa minimálnych technických parametrov určených v špecifikácií.

Žiadame o vysvetlenie, čo znamená pomenovanie „ortopedický softvér“ a aké konkrétne funkcie má tento softvér spĺňať.

**Odpoveď:**

Jedná sa o softvérové riešenie umožňujúce vysokošpecializované ortopedické vyšetrenia, umožňujúce možnosti merania uhlov a hodnotenie denzít.

**3. V tejto časti** (bod 3.) verejný obstarávateľ uvádza, že požaduje perfúziu mozgu s odstránením kovových artefaktov v neuro programe.

Dovoľujeme si podotknúť, že postprocesingové programy sa nelíšia od kategórie CT prístrojov 1. až 5. Sú to identické softvéry. Softvér pre odstránenie kovových artefaktov je možné dodať pre každé CT od kategórie 1 až 5. Takisto sa nejedná len o eliminovanie kovových artefaktov v neuro programe ale aj pre totálne endoprotézy, zubné náhrady a podobne. Tento softvérový program je dôležitý aj pri základnej diagnostike. Dovoľujeme si verejného obstarávateľa požiadať o vysvetlenie, prečo tento softvér nie je požadovaný pre všetky kategórie, a prečo v kategórii 5 len pre neuro program.

**Odpoveď:**

Softvér pre elimináciu (filtráciu) kovových objektov je požadovaný ako štandardná výbava každého prístroja. V prípade neuro programu sme túto požiadavku zvýraznili z dôvodu požiadaviek odborníkov MZ SR v danom odbore.

Podotýkame, že pre perfúziu mozgu je potrebný rozsah približne 14 cm, na to je ale potrebný špeciálny hardvér. V akom rozsahu požadujete prevedenie perfúzie?

**Odpoveď:**

Požadujeme rozsah perfúzie adekvátny hardvéru daného prístroja, podľa minimálnych technických parametrov určených v špecifikácií.

**4. V tejto časti** ( bod 3.) verejný obstarávateľ uvádza, že sa požaduje odstránenie kovových artefaktov.

Žiadame o vysvetlenie, či odstránenie kovových artefaktov je myslené ako potlačenie alebo minimalizácia kovových artefaktov, pretože 100% odstránenie nie je možné dosiahnuť, nakoľko sa jedná o kovové materiály ktoré budú vždy nejaké artefakty pri CT vyšetrení spôsobovať a to bez ohľadu na výrobcu.

**Odpoveď:**

Áno, postačí minimalizácia či potlačenie kovových artefaktov. Neočakávame 100% odstránenie.

**5.V tejto časti** (bod 9.) verejný obstarávateľ uvádza, že požaduje fluoroskopický softvér.

Dovoľujeme si verejného obstarávateľa požiadať o vysvetlenie, prečo sa požaduje softvér pre fluoroskopiu, keď verejný obstarávateľ nevyžaduje hardvér (iba softvér) pre vykonávanie fluoroskopie na CT. Ak sa bude vyžadovať aj hardvér, žiadame zadefinovať, či bude požadované prevedenie s 2 diagnostickými monitormi, alebo len s jedným, a či je na fluoroskopiu požadovaná 3D alebo len 2D navigácia. Takisto žiadame zadefinovať či sa požaduje bezdrôtový ovládač na kontrolu pohybu stola pri fluoroskopii. Požaduje sa aj softvér pre potlačenie metalických artefaktov pri aplikácii intervenčných nástrojov (ihiel). Požaduje sa pri fluoroskopii softvér pre zníženie radiačnej záťaže na ruky intervenčného rádiológa počas zákroku?

**Odpoveď:**

Áno, požadujeme aj hardvér na vykonanie fluoroskopie na CT prístroji. Nemáme preferencie na počtové preferencie monitorov. Minimálna požiadavka je jeden monitor. Požadujeme minimálne 2D navigáciu. Nemáme preferenciu či ovládač bude bezdrôtový, alebo na konzole. Nie, nepožadujeme softvér na zníženie radiácie, ani dedikovaný softvér na potlačenie metalických artefaktov.

**6. V tejto časti** (bod 10.) verejný obstarávateľ uvádza, že požaduje dual energy software.

Dovoľujeme si verejného obstarávateľa požiadať o vysvetlenie čo má na mysli pod pojmom dual energy software a aké konkrétne diagnostické možnosti má ponúkať. Existuje totiž niekoľko dual energy softvérových aplikácií na rôzne diagnózy/orgány.

**Odpoveď:**

Nemáme preferenciu či sa jedná o dual energy systém s jedným alebo dvoma zdrojmi žiarenia. Softvérový balík by mal byt schopný pokrývaťˇ diagnostické možnosti adekvátne prístroju tejto kategórie.

**Časť B.2 Obchodné podmienky predmetu dodania zákazky**

**Rámcová dohoda**

**1.V článku II. Predmet plnenia rámcovej dohody, bod 2.10**, nie je definovaný rozsah požadovaného zaškolenia personálu.

Dovoľujeme si verejného obstarávateľa požiadať o vysvetlenie v akom rozsahu bude vyžadovať zaškolenia personálu.

V súťažných podkladoch aj v rámcovej dohode nie je definované, aké zaškolenie personálu kupujúceho sa pri dodaní CT prístroja požaduje, pričom upozorňujeme na to, že je podstatný rozdiel v nákladoch, či zaškolenie robí servisný technik, alebo certifikovaný pracovník zaškolený na vykonávanie aplikačných tréningov pre nemocničný personál.

Žiadame preto o vysvetlenie, či požadujete školiteľa zaškoleného priamo výrobcom daného konkrétneho typu CT pre vykonávanie školenia pre nemocničný personál, alebo školiteľ nemusí byť certifikovaný. Zároveň žiadame uviesť, či požadujete zaškolenie personálu v slovenskom jazyku.

**Odpoveď:**

Rámcová zmluva mala na mysli vykonanie školenia pre nemocničný personál certifikovaným školiteľom, pričom školenie bude požadované v slovenskom jazyku.

**2.** **V článku IV. Uzatváranie čiastkových zmlúv, bod 4.7** sa uvádza, žev súlade s potrebou kupujúceho obstarať predmet zákazky zhodný s predmetom RD, doručí objednávateľ (Ministerstvo zdravotníctva Slovenskej republiky) ako centrálna obstarávacia organizácia ***tomu dodávateľovi/ľom, ktorý bude schopný úplne plniť predmetnú požiadavku kupujúceho/ich v stanovenom čase a požadovanom rozsahu (najmä vo vzťahu k cene, technickej špecifikácii a predmetu plnenia podľa tejto RD)***, výzvu na predloženie ponuky, pričom táto ponuka nemôže byť vyššia ako výsledná ponuka dodávateľa podľa výsledkov primárnej súťaže. Následne mu/im elektronicky doručí výzvu na účasť v elektronickej aukcii, za účelom dosiahnutia najnižšej ponuky na predmet požadovanej kúpnej zmluvy a za účelom určenia úspešného dodávateľa (uchádzača), s ktorým bude uzatvorená kúpna zmluva po elektronickej aukcii ako predávajúcim.

Máme za to, že v uvedenom bode je zjavný rozpor s bodom 3.2.1, vzhľadom na to, že podľa znenia bodu 4.7 sa počíta s výzvou na účasť v opätovnom otvorení súťaže nie so všetkými úspešnými uchádzačmi z prvého kola súťaže, ale iba s tými dodávateľmi, ktorí budú schopní úplne plniť predmetnú požiadavku kupujúceho v stanovenom čase a rozsahu. Máme zato, že rámcová dohoda bude uzatváraná len s tými uchádzačmi, ktorí boli verifikovaní, že sú schopní plniť zákazku, a preto navrhujeme, aby znenie bodu 4.7 bolo zmenené tak, aby bolo povinnosťou objednávateľa vyzvať na účasť v druhom kole všetkých účastníkov rámcovej dohody.

**Odpoveď:**

Neidentifikovali sme rozpor medzi bodom 4.7 a bodom 3.2.1 Rámcovej zmluvy. Ustanovenie v bode 4.7. Rámcovej zmluvy, je potrebné vykladať tak, že za dodávateľa, ktorý je schopný úplne plniť predmetnú požiadavku kupujúceho v stanovenom čase a požadovanom rozsahu, je potrebné vnímať každého dodávateľa, s ktorým bude uzatvorená Rámcová zmluva na dodávku CT danej kategórie, ktoré má byť predmetom čiastkovej zmluvy. Ustanovením v bode 4.7 Rámcovej zmluvy mal verejný obstarávateľ na mysli, že Rámcová zmluva na dodávku CT môže byť uzatvorená s rôznymi dodávateľmi, pričom nie každý dodávateľ bude mať v Rámcovej zmluve uvedené všetky kategórie CT, ktoré sú predmetom tejto zákazky, ale môže byť dodávateľom len niektorých kategórií CT. Preto verejný obstarávateľ nebude pri opätovnom otváraní súťaže oslovovať tých dodávateľov, ktorí v Rámcovej zmluve nebudú zaviazaný dodávať tú konkrétnu kategóriu CT prístroja, ktorá má byť predmetom čiastkovej zmluvy a v tomto zmysle je potrebné vnímať aj bod 4.7 Rámcove zmluvy.

**3. V článku V. Základné podmienky platné pre čiastkové kúpne zmluvy, bod 5.2 odsek II. (v)** sa uvádza, že maximálna doba dodania CT je stanovená pri každom type CT v prílohe č. 1 tejto Rámcovej zmluvy, pričom v kúpnych zmluvách môžu zmluvné strany dohodnúť aj kratšiu dobu dodania CT. Doba poskytnutia služieb je stanovená v prílohe č. 3 tejto RD.

Príloha č. 1 však odkazuje na časť B2. Obchodné podmienky dodania predmetu zákazky súťažných podkladov a zároveň na časť B.1 Opis predmetu zákazky. V ani jednej z týchto príloh nie je pripravený priestor pre doplnenie maximálnej doby dodania CT zo strany uchádzača. Zároveň Rámcová dohody v bode 5.2, II. pís. (i) uvádza záväzok dodávateľa dodať CT v dohodnutej dobe a do určeného miesta dodania.

Máme zato, že účelom verejného obstarávateľa bolo, mať v samostatnej prílohe č. 1 uvedené maximálne lehoty pre dodanie CT, ktoré je daný dodávateľ schopný poskytnúť a povinný dodržať. Súčasne sa domnievame, že účelom bolo, aby došlo k dohode o individuálnej dodacej lehote medzi finálnym víťazom a kupujúcim pri uzatváraní čiastkovej kúpnej zmluvy, avšak dohodnutej vždy v rámci maximálnej lehoty z rámcovej dohody.

Opačný výklad by znamenal absolútnu neistotu pre uchádzačov, ktorí nevedia, v čase predkladania ponuky posúdiť, či vôbec v dodacej lehote budú schopní dodať.

Dovoľujeme si verejného obstarávateľa požiadať buď o úpravu/upresnenie znenia časti B1. Opis predmetu zákazky, tak že pre každú časť predmetu zákazky bude doplnené pole pre doplnenie maximálnej lehoty dodania CT, v ktorej najneskôr musí dodávateľ CT dodať, alebo na inom mieste prílohy č. 1je potrebné umožniť zakotvenie tohto údaja.

**Odpoveď:**

Akceptujeme pripomienku dodávateľa. Do prílohy č. 1 bude doplnené pole umožňujúce dodávateľom uviesť maximálnu dobu dodania.

**4. V článku V.** **Základné podmienky platné pre čiastkové kúpne zmluvy, bod 5.2 odsek III. Prevzatie CT a prijatie služieb (iii)** sa uvádza, že nebezpečenstvo škody na tovare alebo diele prechádza na kupujúceho vždy v čase, keď prevezme tovar alebo dielo v zmysle a spôsobom uvedeným v predchádzajúcom odseku, alebo ak tak neurobí včas, potom v čase, keď mu dodávateľ umožní nakladať s tovarom alebo dielom a kupujúci poruší zmluvu tým, že tovar alebo dielo bez uvedenia dôvodu neprevezme.

Dovoľujeme si verejného obstarávateľa požiadať o vysvetlenie, či budú nejakým spôsobom zabezpečené priestory inštalácie CT prístroja, prípadne či kupujúci zabezpečí uzamykateľnú miestnosť pre potreby uskladnenia tovaru bez prístupu cudzích osôb, nakoľko inštalácia CT prebieha niekoľko dní, a nie je možné mať pod dohľadom všetky diely 24 hodín.

**Odpoveď:**

Uvedené požiadavky budú riešené v čiastkovej zmluve. V prípade ak dodávateľ bude požadovať poskytnutie uzamykateľnej miestnosti pre potreby uskladnenia tovaru, kupujúci túto povinnosť zabezpečí podľa podmienok dohodnutých v čiastkovej zmluve.

**5. V článku V. Základné podmienky platné pre čiastkové kúpne zmluvy, bod 5.2 odsek IV. Zodpovednosť za vady a záruka za akosť (iii)** sa uvádza, že dodávateľ sa zaväzuje, že vybaví oprávnenú reklamáciu kupujúceho (odstráni vadu reklamovanú v záručnej dobe riadne a dohodnutým spôsobom) bez zbytočného odkladu opravou alebo vymení vadné **zariadenia** za iné so zhodnými alebo objektívne lepšími technickými a užívateľskými vlastnosťami, najneskôr však do termínu odstránenia vady (doba opravy) uvedeného v prílohe č. 3 RD pri dodržaní termínu nástupu na servisný zásah (reakčná doba) uvedeného v prílohe č. 3 RD, inak je kupujúci oprávnený účtovať dodávateľovi zmluvnú pokutu uvedenú v prílohe č. 3 RD, prípadne aj od kúpnej zmluvy písomne odstúpiť, a to aj bez predchádzajúceho písomného upozornenia.

Dovoľujeme si verejného obstarávateľa požiadať o vysvetlenie, či pod pojmom vadné zariadenia má na mysli vadné časti CT?

**Odpoveď:**

Vzhľadom na skutočnosť, že je povinnosťou dodávateľa zabezpečiť aj prevádzkyschopnosť zariadenia po stanovenú dobu, je vecou dodávateľa, či v prípade poruchy zariadenia vymení len časť CT zariadenia aby ho sprevádzkoval alebo vymení celé CT zariadenie. Preto v prípade, ak bude postačovať pre obnovenie plnej prevádzky CT zariadenia len výmena časti CT zariadenia, môže dodávateľ vymeniť len takúto časť zariadenia. Ak však charakter poruchy CT zariadenia neumožňuje jeho opravu len výmenou časti CT zariadenia, potom bude povinnosťou dodávateľa vymeniť celé CT zariadenie.

**6.** **V článku VI. Cena a platobné podmienky, bod 6.3** sa uvádza, že cenou sa rozumie cena za predmet tejto RD, vrátane colných a daňových poplatkov, komplexného zabezpečenia služieb počas záručnej doby v zmysle prílohy č. 3 tejto Rámcovej dohody, vrátane dopravy do miesta dodania podľa tejto RD a vrátane vykonania **predpredajného servisu**.

Dovoľujeme si verejného obstarávateľa požiadať o vysvetlenie, čo má na mysli pod pojmom vykonanie predpredajného servisu?

**Odpoveď:**

Predpredajný servis sa má na mysli, také úkony alebo činnosti, ktoré je potrebné vykonať na dodávanom CT zariadení ešte pred jeho dodaním na miesto inštalácie, pretože vzhľadom na ich technologickú náročnosť ich nemožno vykonať na mieste inštalácie. (napr. ak si niektoré úkony inštalácie CT zariadenia budú vyžadovať laboratórne podmienky, ktoré nie je možné zabezpečiť na mieste inštalácie CT zariadenia, bude povinnosťou dodávateľa tieto činnosti vykonať vo svojom laboratóriu pred dodaním zariadenia na miesto inštalácie).

**7. V článku VI. Cena a platobné podmienky, bod 6.5 sa uvádza, že** Kúpna/e zmluva/y sa uzatvoria do doby naplnenia finančného objemu uvedeného v **kúpnej zmluve** a v jednotkových cenách za merné jednotky, ktoré budú výsledkom elektronickej aukcie a ktoré môžu byť rovné alebo nižšie než ceny za merné jednotky podľa prílohy č. 2 tejto RD.

Dovoľujeme si verejného obstarávateľa požiadať o vysvetlenie, či by hrubo vyznačený pojem "v kúpnej zmluve", nemal byť nahradený pojmom v rámcovej dohode?

**Odpoveď:**

Akceptujeme, text bodu 6.5 má byť správne takto: Kúpna/e zmluva/y sa uzatvoria do doby naplnenia finančného objemu uvedeného **v tejto RD** a v jednotkových cenách za merné jednotky, ktoré budú výsledkom elektronickej aukcie a ktoré môžu byť rovné alebo nižšie než ceny za merné jednotky podľa prílohy č. 2 tejto RD.

**8.** **V článku VI. Cena a platobné podmienky, bod 6.6** sa uvádza, že dodávateľ prehlasuje, že predmet RD, alebo jeho časť poskytuje kupujúcim za najvýhodnejších zmluvných podmienok aké poskytuje na relevantnom trhu.

Dovoľujeme si verejného obstarávateľa požiadať o presnejšiu definíciu a vysvetlenie, čo má na mysli pod pojmom najvýhodnejších zmluvných podmienok aké dodávateľ poskytuje kupujúcim na relevantnom trhu; Z takto formulovaného ustanovenia nevieme vyhodnotiť obsahové pozadie odovzdania takéhoto prehlásenia, nie je nám jasné ako sa má výhodnosť kvantifikovať, mechanizmus posudzovania najvýhodnejších zmluvných podmienok, zohľadňované faktory spôsob porovnávania.

**Odpoveď:**

Pod pojmom najvýhodnejšie zmluvné podmienky je potrebné rozumieť dva parametre a to:

1. kúpna cena zariadenia
2. parametre servisu – čas odstránenia vady

* parameter minimálnej dostupnosti prevádzky CT zariadenia

**9. K článku VI. Cena a platobné podmienky, bodu 6.16** uvádzame nasledovné stanovisko: domnievame sa, že použitie mechanizmu stanovovania dodatočnej zľavy z ceny priemerovaním najnižších cien na trhu, nie je vhodné pri nákupe CT. Domnievame sa, že táto zákonná možnosť je vhodná pre stanovovanie cien tovaru, ktorý je bežný, resp. pri tovaroch druhovo určených. Nepovažujeme tento postup za vhodný pri technologicky náročných, vysoko špecifických a špičkových zariadeniach, kde reálne porovnateľnosť plnení neprichádza do úvahy.

Upozorňujeme na rozpor v návrhu RD a bodu 7.4 súťažných podkladov, kde dojednanie zmluvných strán vo vzťahu k určeniu ceny tovaru tak ako je obsiahnuté v bode 6.16 môže byť súčasťou rámcovej dohody, avšak do rámcovej dohody bolo automaticky toto ustanovenie zaradené. Môžeme si tento rozpor vysvetliť tak, že ustanovenie bodu 6.16 do rámcovej zmluvy nezaradíme a máme na to oprávnenie v zmysle súťažných podkladov ?

V prípade negatívnej odpovede upozorňujeme na to, že z bodu 6.16 nevyplýva lehota do ktorej nám výsledok trhového prieskumu musí byť oznámený. Môže sa teda stať, že kupujúci/ objednávateľ si uplatní zistený rabat dávno po dodaní zariadenia, stále vo všeobecnej premlčacej lehote 4 roky na uplatnenie právneho nároku a aj keď bude vychádzať zo šiestich mesiacov po druhom kole e-aukcie ustanovenie bodu 6.17 reálne nebudeme môcť včas uplatniť.

**Odpoveď:**

Nesúhlasíme s názorom uchádzača o tom, že toto ustanovenie nie je možné použiť a poskytujeme k tomu nasledovné vysvetlenie: V prípade ak dôjde k uzatvoreniu čiastkovej zmluvy, priemer troch najnižších cien sa bude počítať z cien, ktoré za rovnaké zariadenie už niekto zaplatil v predchádzajúcich 6 mesiacoch pred uzatvorením čiastkovej zmluvy. Samozrejme, že bude potrebné do tohto priemeru zahrnúť len také zariadenia, ktoré sú svojimi parametrami identické, prípadne podobné a pri ktorých sú poskytované aj rovnaké alebo podobné služby ako v našom prípade. Ak z tohto priemeru vyjde nižšia kúpna cena, ako bude cena uvedená v čiastkovej zmluve, môže kupujúci kedykoľvek počas všeobecnej štvorročnej premlčacej doby požiadať dodávateľa o zľavu vo výške rozdielu medzi kúpnou cenou uvedenou v čiastkovej zmluve a priemerom cien vypočítaným podľa bodu 6.16 rámcovej zmluvy.

**10.** **V článku VIII. Zodpovednosť za škodu, bod 8.3** sa uvádza, že žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť.

Navrhujeme pre odstránenie právnej neistoty zmeniť znenie uvedeného ustanovenia nasledovne:

Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované.

**Odpoveď:**

Pokiaľ nastane okolnosť vylučujúca zodpovednosť za plnenie zmluvy, automaticky druhá zmluvná strana nemôže na takéto nesplnenie povinností uplatňovať zmluvnú pokutu. Ustanovenie bodu 8.3 preto aj bez navrhovaného doplnenia zo strany uchádzača je tak myslené a bude zo strany verejného obstarávateľa tak vykladané.

**11.** **V článku IX. Doba platnosti rámcovej dohody, bod 9.4** sa uvádza, že počas platnosti a účinnosti tejto RD dodávateľ nie je oprávnený (teda nesmie) svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s objednávateľom alebo kupujúcimi uvedenými v prílohe č. 6 tejto RD, preniesť na iného dodávateľa alebo odstúpiť inému dodávateľovi.

Pre odstránenie pochybností navrhujeme uvedené ustanovenie upraviť takto:

Počas platnosti a účinnosti tejto RD dodávateľ nie je oprávnený (teda nesmie) svoje dodávateľské práva na predmet RD, ktoré mu vyplývajú zo zmluvného vzťahu uzavretého na základe výsledku verejného obstarávania s objednávateľom alebo kupujúcimi uvedenými v prílohe č. 6 tejto RD, **s výnimkou právneho nástupníctva**, preniesť na iného dodávateľa alebo odstúpiť inému dodávateľovi.

**Odpoveď:**

Ustanovenie bodu 9.4 rámcovej zmluvy nevylučuje právne nástupníctvo, preto aj bez doplnenia navrhovaného textu od uchádzača, bude toto ustanovenie interpretované a vykladané zo strany verejného obstarávateľa tak, že právne nástupníctvo nie je bodom 9.4 rámcovej zmluvy nijak dotknuté a je prípustné.

**V článku X. Ukončenie rámcovej dohody, čiastkovej zmluvy a úhrada súvisiacich nákladov, bod 10.3,** sú uvedené prípady podstatného porušenia zmluvy, ktoré sú formulované vágne a sú neúmerne prísne v neprospech dodávateľa. Ich prísnosť podľa nášho názoru nemožno odôvodniť ani záujmom obstarávateľa efektívne a hospodárne obstarať predmet zákazky a zakladá extrémnu právnu a hospodársku nerovnosť zmluvných strán a neistotu v zmluvnom vzťahu na strane dodávateľa. Z uvedeného dôvodu navrhujeme, aby:

* v písm. a) bola lehota predĺžená aspoň na 30 dní
* písm. b) bolo buď vymazané alebo nahradené konkrétnym typom porušenia, ktoré skutočne zakladá také závažné porušenie zmluvy, pri ktorom nemožno rozumne predpokladať, že by verejný obstarávateľ mal pri vedomosti, že nastane, záujem na uzavretí zmluvy (napr. opakovaná dlhodobá nefunkčnosť CT,...)
* písm. c) a d) vynechať, dostatočné sankcie sú zhrnuté v Prílohe č. 3 RD. Súčasne z rovnakého dôvodu žiadame o odstránenie práva odstúpenia od zmluvy z bodu 6.11 IV. Zodpovednosť za vady a záruka za akosť (v).
* žiadame vysvetliť písm. e) o aký prípad sa jedná, prípad oznámenia po uzavretí čiastkovej zmluvy? Alebo situáciu kedy podmienky vo výzve na účasť v opätovnom otvorení súťaže budú nastavené tak, že sa ako dodávateľ podľa RD rozhodneme ani sa nezúčastniť opätovného otvorenia súťaže v rámci e-aukcie? -**Považujeme za zásadnú odpoveď na otázku, či sme oprávnení nepredložiť ponuku v opätovnom otvorení súťaže? (vzhľadom na komplex potenciálnych problémov ako neschopnosť plnenia, neakceptovateľná dodacia lehota, rozpor podmienok čiastkovej kúpnej zmluvy s rámcovou dohodou, medzičasom pokles uplatňovanej ceny zistenej podľa 16.6 a pod.,...)**
* písm. g) navrhujeme vymazať, nakoľko sankcionovanie dodávateľa je obsiahlo riešené v Prílohe 3. RD.

**Odpoveď:**

K bodu 10.3 písm. a) – dodávateľ navrhuje dobu dodania CT zariadenia a určuje maximálnu dobu dodania zariadenia. Preto musí znášať aj riziko nesplnenia tejto lehoty. Z týchto dôvodov neakceptujeme predĺženie lehoty.

K bodu 10.3 písm. b) – neakceptujeme pripomienku uchádzača, pretože ak sa dodávateľ zaviazal, že vie dodať CT zariadenia podľa technických špecifikácií uvedených v prílohách rámcovej zmluvy a tieto nie je schopný splniť, má možnosť vypovedať rámcovú zmluvu. Pre verejného obstarávateľa je neprijateľné prijať také plnenie od dodávateľa, ktoré je v rozpore s vysúťaženými podmienkami.

K bodu 10.3 písm. c) a d) – neakceptujeme pripomienku uchádzača. Splnenie týchto povinností zo strany uchádzača je síce sankcionované zmluvnými pokutami, avšak v prípade, že by tieto boli nedostatočné a neviedli by k zlepšeniu plnenia povinností zo strany dodávateľa, musí mať verejný obstarávateľ možnosť odstúpenia od zmluvy.

K bodu 10.3. písm. e) – ide o taký prípad, kedy napr. sa prestane vyrábať CT zariadenie, ku dodávke ktorého sa dodávateľ zaviazal podľa rámcovej zmluvy a dodávateľ nevie poskytnúť nové, parametrami rovnaké zariadenie. Alebo sa môže jednať o prípad, kedy dodávateľ nie je schopný napr. z dôvodov nedostatku dostatočných personálnych kapacít zabezpečiť dodávku, zaškolenie a servis zariadení. Preto v týchto prípadoch ak túto skutočnosť oznámi verejnému obstarávateľovi, bude mať verejný obstarávateľ možnosť rozhodnúť sa odstúpiť od rámcovej zmluvy, prípadne aj od kúpnej zmluvy ak už bola uzatvorená na predmet plnenia, ktorý nie je dodávateľ schopný dodať alebo splniť. Čo sa týka toho, či za tento prípad sa považuje aj prípad, kedy sa uchádzač nezúčastní opätovného otvorenia súťaže v rámci e-aukcie z dôvodu, že podmienky vo výzve budú nastavené tak, že sa ako dodávateľ rozhodne nezúčastniť, tak k tomuto tvrdeniu uchádzača uvádzame, že sa jedná čisto o špekulatívnu a zavádzajúcu otázku. Výzva na účasť v opätovnom otvorení súťaže, bude vždy plne v súlade s vysúťaženými podmienkami uvedenými v RD. Preto ak sa dodávateľ rozhodne uzatvoriť RD s verejným obstarávateľom, potom nemôže nastať situácia, že by výzva na účasť v opätovnom otvorení súťaže obsahovala iné podmienky ako ku ktorým sa dodávateľ zaviazal v RD.

Uchádzač, s ktorým bude uzatvorená rámcová zmluva je oprávnený nepredložiť ponuku v opätovnom otvorení súťaže. Avšak zo strany verejného obstarávateľa môže byť toto konanie (resp. nekonanie) uchádzača považované za neschopnosť plnenia predmetu rámcovej zmluvy a verejný obstarávateľ môže od rámcovej zmluvy odstúpiť.

10.3 písm. g) – neakceptujeme pripomienku dodávateľa. Nedodržanie parametra dostupnosti prevádzky zariadenia je síce sankcionované zmluvnými pokutami, avšak verejný obstarávateľ nie je ochotný akceptovať dodávku takého zariadenia, ktorého parameter dostupnosti prevádzky bude nižší ako 85 % a preto v tomto prípade verejný obstarávateľ trvá na možnosti odstúpenia od zmluvy.

Dôrazne nesúhlasíme s ustanovením článku Ukončenie rámcovej dohody, čiastkovej zmluvy a úhrada súvisiacich nákladov bodu 10.4, domnievame sa, že toto ustanovenie je potrebné zo zmluvy vypustiť. Pokiaľ ide o dodávku CT ale aj jednotlivé servisné úkony, zmluva nepozná žiadne čiastkové dodávky a teda, odstúpenie od zmluvy až do momentu dodania znamená možnosť odstúpenia dodávateľa bez uvedenia dôvodu, bez akýchkoľvek náhrad až do momentu podpisu preberacieho protokolu. Pre dodávateľa predstavuje extrémne a neakceptovateľné riziko, že si dodávku v poslednom momente rozmyslí objednávateľ/kupujúci rozmyslí bez akéhokoľvek dôvodu, ktorý dodávateľ nezavinil.

**Odpoveď:**

Nesúhlasíme s tvrdením uchádzača. Bod 10.4 síce umožňuje verejnému obstarávateľovi odstúpiť od kúpnej zmluvy aj bez uvedenia dôvodu, avšak zároveň toto ustanovenie dáva dodávateľovi možnosť účtovať si voči verejnému obstarávateľovi náklady, ktoré dovtedy vynaložil v súvislosti s dodávkou zariadenia. To znamená, že napr. ak dodávateľ objednal výrobu CT zariadenia a zaplatil zálohu za jeho výrobu, a následne mu dôjde odstúpenie od kúpnej zmluvy, potom kupujúci bude musieť uhradiť dodávateľovi zálohu, prípadne ďalšie nároky požadované výrobcom z titulu stornovania výroby zariadenia. Z tohto dôvodu považujeme ustanovenie bodu 10.4 rámcovej zmluvy za vyvážené a v zmluve opodstatnené.

**Ďalej by sme chceli dať do pozornosti verejného obstarávateľa nasledovné skutočnosti a zistenia vyplývajúce zo súťažných podkladov:**

**1.** V súťažných podkladoch nie je explicitne uvedené či súčasťou dodávky budú aj stavebné úpravy, tzv. stavebná pripravenosť pre dodávku CT. V záujme právnej istoty žiadame, aby v bode 2.10 bolo výslovne uvedené, že stavebné úpravy potrebné pre dodávku CT je povinný zabezpečiť objednávateľ/kupujúci. Taktiež je povinný poskytnúť súčinnosť v zmysle technologického projektu dodávateľa pre riadne splnenie dodávky.ň

**Odpoveď:**

Stavebná pripravenosť miesta inštalácie CT zariadenia nie je povinnosťou dodávateľa a nie je zahrnutá v cene dodávky zariadenia. V čiastkovej zmluve bude dodávateľ presne špecifikovať, akú stavebnú pripravenosť miesta inštalácie vyžaduje a túto bude musieť zabezpečiť na svoje náklady kupujúci.

**2.** V závere považujeme za zásadné vysvetlenie procesu uzatvárania čiastkových zmlúv v nadväznosti na povinnosť predložiť ponuku pri opätovnom otvorení súťaže podľa bodu 3.1 rámcovej dohody článku III. Postup pri opätovnom otvorení súťaže. Bude súčasťou výzvy na predloženie ponuky podľa bodu 4.7 aj návrh čiastkovej kúpnej zmluvy? V prípade, ak by to tak nebolo, nebudeme mať možnosť ako dodávateľ namietať parciálne podmienky dodania v čiastkovej kúpnej zmluve, prípadne nesúlad čiastkovej kúpnej zmluvy s podmienkami rámcovej dohody.

Podľa článku IV. Uzatváranie čiastkových zmlúv, bod 4.9 je dodávateľ povinný automaticky prijať návrh kúpnej zmluvy, ktorý obdrží po elektronickej aukcii. Žiadame, aby do ustanovenia bodu 4.9 bolo výslovne doplnené, že súčasťou výzvy bude aj návrh kúpnej zmluvy. Ak by sme znenie čiastkovej kúpnej zmluvy nepoznali vopred a teda nemali priestor pre namietanie prípadného rozporu s rámcovou dohodou, nemôžeme byť zaviazaní na podpis takejto kúpnej zmluvy. S tým súvisí zváženie formulovania účasti v opätovnom otvorení súťaže ako práva, resp. povinnosti dodávateľa.

**Odpoveď:**

Áno, súčasťou výzvy na predloženie ponuky v opätovnom otvorení súťaže, bude aj návrh čiastkovej kúpnej zmluvy.